Elgi Reemets
Elgi Reemets (11. mai 1910 Tallinn – 21. oktoober 1987 Tallinn) oli eesti tarbekunstnik. Ta lõpetas 1949. aastal Tallinna Riikliku Tarbekunsti Instituudi keraamika erialal. Lisaks keraamikale viljeles ta nahkehistööd, metalli- ja tekstiilikunsti. Aastatel 1950–1968 töötas ta Kunstitoodete Kombinaadis, kujundades kombinaadi nahkehistöö toodangut. Ta on maetud Tallinna Metsakalmistule.